L'Ajuntament ultima la inversió de 30 milions d'euros en el municipi amb el programa 'Paterna Actúa'"
07/01/2016

# L'Ajuntament ultima la inversió de 30 milions d'euros en el municipi amb el programa 'Paterna Actúa'"

[![Logo Actua](/images/noticias/2016/01/actua-logo.jpg)](/images/noticias/2016/01/actua-logo.jpg)

07.01.2016

El Programa "Paterna Actúa" pretén fer del municipi una Ciutat Sostenible, Intel•ligent i Integradora

L'Ajuntament de Paterna ha aprovat hui en la Comissió Informativa Extraordinària de Protecció a la Persones i Participació Ciutadana l'execució del programa "Paterna Actúa", un ambiciós projecte de 30 milions d'euros per a fer de Paterna un municipi participatiu, integrador, sostenible, solidari, innovador i accessible.

Esta iniciativa, que estarà finançada a parts iguals pel consistori paterner i els fons FEDER i l'execució dels quals està planificada fins al 2022, ha eixit endavant en la comissió amb un ampli consens dels grups municipals i es portarà esta vesprada al Consell de Participació Ciutadana i dilluns que ve 11 de gener a Ple Extraordinari.

L'Alcalde de Paterna, Juan Antonio Sagredo ha destacat la utilitat d'este programa com a mecanisme transformador de Paterna en una ciutat sostenible i intel•ligent, regenerada urbana i socialment on, entre altres coses, tots els barris estaran connectats, es millorarà l'ús i accés ciutadans a les TIC i s'integrarà als menys afavorits.

I és que, tal com ha explicat Sagredo, "esta estratègia contempla per a Paterna projectes tan importants com la creació de zones wi-fi públiques en edificis municipals i entorns urbans (300.000EUR), la posada en marxa d'una plataforma electrònica de gestió administrativa (730.000EUR), la implantació de passarel•les de vianants de comunicació entre barris aïllats per autovies (230.000EUR) o la recuperació del servici d'Ecoparc (1.400.000EUR)”.

El primer edil també ha recordat que "la elaboració d'este pla és el resultat d'un laboriós treball que ha tingut com un pilar fonamental la participació, tant en el diagnostic de la situació de Paterna com en les línies d'actuació i les mesures concretes i la seua priorització, per part de veïns i veïnes a través d'enquestes a través de la web amb l'objectiu der dissenyar una estratègia conjunta que ens faça avançar col•lectivament cap al futur que tots els paterners i paterneres desitjem".

"Se han realitzat diferents reunions amb les Juntes de Barri i amb els Grups Polítics, a més de trobades amb el Consell de Participació Ciutadana, el Consell Econòmic i Social i l'entitat "Paterna, Ciutat d'empresas" i més d'una desena de reunions de coordinació interna amb els Caps d'Àrea i altres responsables municipals del consistori", ha puntualitzat Juan Antonio Sagredo."